CELEX: 32015D0016
Language: sk
Date: 2015-01-06 00:00:00
Title: Vykonávacie rozhodnutie Komisie (EÚ) 2015/16 zo 6. januára 2015 o uverejnení odkazu s obmedzením v  Úradnom vestníku Európskej únie na normu EN 1870-17:2012 o ručných horizontálnych kotúčových pílach na priečne rezanie s jednou strojovou jednotkou v zmysle smernice Európskeho parlamentu a Rady 2006/42/ES  Text s významom pre EHP

7.1.2015   
            
            
               SK
            
            
               Úradný vestník Európskej únie
            
            
               L 3/61
            
         VYKONÁVACIE ROZHODNUTIE KOMISIE (EÚ) 2015/16
   zo 6. januára 2015
   o uverejnení odkazu s obmedzením v Úradnom vestníku Európskej únie na normu EN 1870-17:2012 o ručných horizontálnych kotúčových pílach na priečne rezanie s jednou strojovou jednotkou v zmysle smernice Európskeho parlamentu a Rady 2006/42/ES
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na smernicu Európskeho parlamentu a Rady 2006/42/ES zo 17. mája 2006 o strojových zariadeniach a o zmene a doplnení smernice 95/16/ES (1), a najmä na jej článok 10,
   so zreteľom na stanovisko výboru zriadeného podľa článku 22 nariadenia Európskeho parlamentu a Rady (EÚ) č. 1025/2012 z 25. októbra 2012 o európskej normalizácii, ktorým sa menia a dopĺňajú smernice Rady 89/686/EHS a 93/15/EHS a smernice Európskeho parlamentu a Rady 94/9/ES, 94/25/ES, 95/16/ES, 97/23/ES, 98/34/ES, 2004/22/ES, 2007/23/ES, 2009/23/ES a 2009/105/ES a ktorým sa zrušuje rozhodnutie Rady 87/95/EHS a rozhodnutie Európskeho parlamentu a Rady č. 1673/2006/ES (2),
   keďže:
   
               (1)
            
            
               Ak sa vnútroštátna norma transponujúca harmonizovanú normu, na ktorú bol uverejnený odkaz v Úradnom vestníku Európskej únie, vzťahuje na jednu alebo viac základných zdravotných a bezpečnostných požiadaviek stanovených v prílohe I k smernici 2006/42/ES, predpokladá sa, že stroje vyrobené v súlade s touto normou spĺňajú základné zdravotné a bezpečnostné požiadavky.
            
         
               (2)
            
            
               V máji 2013 Francúzsko podalo formálnu námietku v súlade s článkom 10 smernice 2006/42/ES, pokiaľ ide o normu EN 1870-2012:17 „Bezpečnosť drevárskych strojov – Kotúčové píly – Časť 17: Ručné horizontálne kotúčové píly na priečne rezanie s jednou strojovou jednotkou (ručné radiálne ramenové píly)“, ktorú navrhol Európsky výbor pre normalizáciu (CEN) na zosúladenie v zmysle smernice 2006/42/ES.
            
         
               (3)
            
            
               Uvedená oficiálna námietka sa zakladá na skutočnosti, že v ustanoveniach uvedených v odseku 3 bodu 5.3.6.1 normy o ochranných krytoch pílového listu sa uvádza, že ochranný kryt môže byť upevnený alebo pohyblivý, bez toho, aby bolo uvedené, kedy sa používa kryt upevnený a kedy kryt pohyblivý, pričom tieto dve kategórie zariadení sú odlišné a ponúkajú rôzne úrovne bezpečnosti, ktoré zodpovedajú rôznym analýzam rizika.
            
         
               (4)
            
            
               Po preskúmaní normy EN 1870-17:2012 spolu so zástupcami výboru zriadeného podľa článku 22 smernice 2006/42/ES Komisia dospela k záveru, že táto norma nespĺňa základné zdravotné a bezpečnostné požiadavky stanovené v bode 1.4.2 „Špeciálne požiadavky na ochranné kryty“ prílohy I k smernici 2006/42/ES, pretože umožňuje konštruktérovi, aby si vybral spomedzi ochranných krytov ponúkajúcich rôzne úrovne bezpečnosti bez toho, aby odkázal na analýzu rizík.
            
         
               (5)
            
            
               Tým, že sa do harmonizovanej normy možností zaradí taká, ktorá nespĺňa príslušné základné zdravotné a bezpečnostné požiadavky stanovené v smernici 2006/42/ES, sa môže vyvolať zmätok, pokiaľ ide o predpoklad zhody vyplývajúci z uplatňovania normy.
            
         
               (6)
            
            
               Berúc do úvahy potrebu zlepšiť bezpečnostné aspekty normy EN 1870-17: 2012 a až do momentu, keď dôjde k vhodnej revízii predmetnej normy, by uverejnenie odkazu na normu EN 1870-17: 2012 v Úradnom vestníku Európskej únie malo byť sprevádzané príslušným upozornením,
            
         PRIJALA TOTO ROZHODNUTIE:
   Článok 1
   Odkaz na normu EN 1870-2012: 17 „Bezpečnosť drevárskych strojov – Kotúčové píly – Časť 17: Ručné horizontálne kotúčové píly na priečne rezanie s jednou strojovou jednotkou (ručné radiálne ramenové píly)“, sa v Úradnom vestníku Európskej únie uverejňuje s obmedzením uvedeným v prílohe.
   Článok 2
   Toto rozhodnutie nadobúda účinnosť dvadsiatym dňom nasledujúcim po jeho uverejnení v Úradnom vestníku Európskej únie.
   
      V Bruseli 6. januára 2015
      
         
            Za Komisiu
         
         
            predseda
         
         Jean-Claude JUNCKER
      
   
   
      (1)  Ú. v. EÚ L 157, 9.6.2006, s. 24.
   
      (2)  Ú. v. EÚ L 316, 14.11.2012, s. 12.
   
      PRÍLOHA
      OZNÁMENIE KOMISIE V RÁMCI IMPLEMENTÁCIE SMERNICE 2006/42/ES
      (Uverejnenie názvov a odkazov harmonizovaných noriem podľa harmonizačného právneho predpisu Únie)
      
                  ESO (1)
                  
               
               
                  Odkaz na harmonizovanú normu a jej názov
                  (a referenčný dokument)
               
               
                  Prvé uverejnenie v Ú. v.
               
               
                  Odkaz na starú normu
               
               
                  Dátum ukončenia predpokladu zhody starej normy
                  Poznámka 1
               
            
                  CEN
               
               
                  EN 1870-17:2012
                  Bezpečnosť drevárskych strojov – Kotúčové píly – Časť 17: Ručné horizontálne kotúčové píly na priečne rezanie s jednou strojovou jednotkou (ručné radiálne ramenové píly)
               
               
                  Toto je prvé uverejnenie
               
               
                  EN 1870-17:2007+A2:2009
                  Poznámka 2
               
               
                  Dátum tohto uverejnenia
               
            
                  
                     Upozornenie: Pokiaľ ide o výber ochranného krytu pílového listu, toto uverejnenie sa nevzťahuje na odsek 3 bodu 5.3.6.1 uvedenej normy, uplatnenie ktorého neposkytuje predpoklad zhody so základnými zdravotnými a bezpečnostnými požiadavkami stanovenými v bode 1.4.2 prílohy I k smernici 2006/42/ES.
               
            
                  Poznámka 1:
               
               
                  Dátum ukončenia predpokladu zhody je vo všeobecnosti dátumom stiahnutia starej normy stanovený európskou organizáciou pre normalizáciu. Používatelia týchto noriem sa však upozorňujú na to, že v niektorých výnimočných prípadoch to môže byť inak.
               
            
                  Poznámka 2:
               
               
                  Nová (alebo zmenená) norma má rovnaký rozsah použitia ako nahradená norma. Od určeného dátumu nahradená norma prestáva poskytovať predpoklad zhody so základnými alebo ďalšími požiadavkami príslušných právnych predpisov Únie.
               
            
         (1)  ESO: Európska organizácia pre normalizáciu:
      
                  —
               
               
                  CEN: Avenue Marnix 17, B-1000, Brussels, Tel.+32 2 5500811; fax + 32 2 5500819 (http://www.cen.eu).